ހ.އ.އިހަވަންދޫ

ވިކިޕީޑިއާ އިން

ހ.އ އިހަވަންދޫ ހ.އ އިހަވަންދޫ

ޚުލާޞާ މަޢުލޫމާތު
އިދާރީ ނަން: ހ.އ އިހަވަންދޫ
އަތޮޅު: ހައްދުންމަތީ އުތުރުބުރި-ހ.އ
އޮތްތަން: ހ.އ.އިހަވަންދޫ ލޮންގިޓިއުޑް،އިރުން "33'55°72 އަދި ލެޓިޓިއުޑް،އުތުރުން "17'57°06
އާބާދީ: 2545
ދިގުމިން: 860m
ފުޅާމިން: 880m
މާލެ އާ ހުރި ދުރުމިން 312.83 km
އިދާރީ މަޢުލޫމާތު
ކަތީބު: އަދުނާނު
ރަށު އޮފީހުގެ ފޯން: +960 6500013
ރަށު އޮފީހުގެ ފެކްސް +960 6500013


ހ.އ.އިހަވަންދޫއަކީ ދިވެހިރާއްޖޭގެ ވެރިކަންކުރާރަށް މާލެ އާ 312.83 ދުރުގައި ހައްދުންމަތީ އުތުރުބުރީގައި އޮންނަ ރަށެކެވެ.މިރަށުގެ ބޮޑުމިނުގައި 60.54ހެކްޓަރު (ދިގުމިނުގައި 880މީޓަރު އަދި ފުޅާމިނުގައި 860މީޓަރު) ހުރެއެވެ.

ފިހުރިސްތު

[އުނިއިތުރު ގެންނަވާ] އާބާދީ

ރަށުގެ ޖުމްލަ އާބާދީ އަކީ 2545 އެވެ. އާބާދީގެ 51.7 އިންސައްތައކީ އުމުރުން 18 އަހަރު ނުފުރޭ ކުޑަކުދިންނެވެ. އުމުރުން 65 އަހަރުން މަތީގެ 71 މީހުން ތިބިއިރު،ރަށުގެ އަންހެނުންނާއި ފިރިހެނުންގެ އަދަދު ދާދި ހަމަހަމައެވެ.އެއީ 1286 އަންހެނުނާއި 1259 ފިރިހެނުންނެވެ.

[އުނިއިތުރު ގެންނަވާ] އިގްތިސޯދު

މިރަށުގައި އާމްދަނީ ހޯދުމަށް ކުރެވޭ މައިގަނޑު މަސައްކަތަކީ މަސްވެރިކަމެވެ.މަސްވެރިކަންކުރުމަށް މިރަށުގައި 40 މަސްދޯނި ވާއިރު އޭގެތެރެއިން މަދު ދޯންޏެއްނޫނީ ހުރިހާ ދޯނޏަކީވެސް 75 ފޫޓާއި 80 ފޫޓާ ދެމެދުގެ ބޮޑެތި ފައިބަރު ދޯނިފަހަރެވެ.މަސްވެރިކަން ރަނގަޅުވެއްޖެނަމަ ރަށުގެ ކޮންމެ މަސްވެރިއަކަށްވެސް 8000 ނުވަތަ ނުވަހާސްރުވިޔާ ހަފްތާއަކަށް ލިބެއެވެ.ރަށުގެ މައިގަނޑު ވިޔަފާރިތައް ފަށާފައިވަނީވެސް އަދި ރައްޔިތުން އިސްނަގައިގެން އިމާރާތްކޮށްފައިވާ ގިނަ އިމާރާތްތަކަކީވެސް މިމަސައްކަތުން ލިބޭ އާމްދަނީއިން ކޮށްފައިވާ ކަންތަކެވެ.އަދި ފައިބަރު ދޯނިފަހަރު ބަނުމުގައި ވެސް ލޯނު ނަގައިގެން ކުރަނީ ދޯނީގެ 50އިންސައްތަމަސައްކަތެވެ.

ރަށުގައި 11 ވަދުދޯންޏާއި، އަތޮޅުތެރެއަށާއި މާލެއަށް ދަތުރުކުރާ 1 ސަތަރި ދޯނި އަދި 3 ބައްތެލި ވެއެވެ.މިރަށުގައި އަ މިއްލަފަރާތްތަކުން ހިންގާ 34 ފިހާރައާއި 3ސައިހޮޓާ ހުރެއެވެ.އަދި ފެހުމުގެ މަސައްކަތްކުރާ 14 ތަނަކާއި 6 ވަޑާންގެއާއި 2ވޯކުޝޮޕު ހުރެއެވެ.

[އުނިއިތުރު ގެންނަވާ] ތައުލީމު

މިރަށުގައި 'އިހަވަންދޫ މަދަރުސާ'ގެ ނަމުގައި ސަރުކާރުން ހިންގާ ސުކޫލެއް ހުރެއެވެ.މިތަނުގައި ގުރޭޑު 12ގެ ފެންވަރަށް ތައުލީމު ހާސިލް ކުރެވެއެވެ. މިތަނަކީ އިހަވަންދޫ ރައްޔިތުން ކުރިން ހިންގަމުން އައިސްފައިވާތަނެކެވެ.ރައްޔިތުން ސަރުކާރާ މިތަން ހަވާލުކުރި އިރުވެސް މިތަނުގައި ގުރޭޑު 11 ގެ ފެންވަރަށް ތައުލީމުހާސިލް ކުރެވެއެވެ.ނަމަވެސް އޭގެފަހުން ކުޑަ ދުވަސްކޮޅަކަށް ގުރޭޑު 11އަށް ކިޔަވާދިނުން މެދުކެނޑުނެވެ.މިކަމާގުޅިގެން 14 މެއި 2006 ވަނަ ދުވަހުގެރޭ އެރަށުގެ ގިނައަދަދެއްގެ ބަޔަކު އެކަމާ ނުރުހުން ފާޅުކޮށް މުޒާހަރާކޮށްފައިވެއެވެ.އިހަވަންދޫ މަދަރުސާގައި ލެބޯޓަރީޢެއް ،ލައިބްރަރީޢެއް،އަދި ކޮމްޕިއުޓަރ ލެބެއް ނުހުރެއެވެ. މިރަށުގައި އަމިއްލަ ޖަމިއްޔާއަކުން 'ވަފާ ޕްރީ ސްކޫލް' ގެ ނަމުގައި ހިންގާ (ޔޫކޭޖީ އާ ހަމައަށް ކިޔަވާދޭ) ޕްރީ ސްކޫލެއް ހުރެއެވެ. އަދި ގުރޭޑް ބާރައާ ހަމައަށް ކިޔަވާދޭ 3 ޓިއުޝަން ސެންޓަރުވެސް ހުރެއެވެ.

[އުނިއިތުރު ގެންނަވާ] ސިއްހަތު

މިރަށުގައި ސަރުކާރުން ހިންގާ އެއް ސިއްހީ މަރުކަޒުހުރެއެވެ.ރަށުގައި ހުންނަނީ އެއް ޑޮކްޓަރާއި ދިވެހި ބޭސްކުރާ އެކަކެވެ.މީގެ އިތުރުން ހެލްތުވޯކަރަކާއި ނަރުހެއް އަދި ފެމިލީ ހެލްތުވޯކަރަކާއި 3 ފޫޅުމައިން ތިބެއެވެ.ރަށުގައި ހުންނަނީ ޖުމްލަ 2 ބޭސްފިހާރައެވެ.މިދެތަނަކީވެސް އަމިއްލަ ފަރާތްތަކުން ރަށުގައި ހިންގާ ތަންތަނެވެ.ޔުނިސެފްގެ އެހީގައި ،މިރަށުގައި 30 ޖެނުއަރީ 1993 ގައި ބިންގާއަޅާ 23 މެއި 1995 ގައި ހުޅުވާފައިވާ އަންހެނުންގެ މަރުކަޒެއް ހުރެއެވެ.ރައްޔިތުން އިސްނަގައިގެން ބިނާކުރި މިމަރުކަޒަކީ ސިއްހީ ހިދުމަތުގެ ފެންވަރު ދަށް މިރަށުގައި ސާފުތާހިރު މާހައުލެއްގައި ވިހެއުމުގެ ފުރުޞަތު ހޯދައިދިނުމަށް ބިނާކުރެވިފައިވާތަނެކެވެ.

[އުނިއިތުރު ގެންނަވާ] އެހެނިހެން

ރަށުގައި މޫދަށް ގުޅާފައި ހުންނަ ނަރުދަމާގެ ނިޒާމެއް ގާއިމްކުރެވިފައެއްނުވެއެވެ.އަދި ރަށުގައި ކަރަންޓުގެ ހިދުމަތް ދޭފަރާތެއްވެސް ނުހުރެއެވެ.އެހެންނަމަވެސް ރައްޔިތުން ޖަނަރޭޓަރުގެ އެހީގައި ދުވާލާއި ރޭގަނޑުގެ ގިނަ ވަގުތުތަކުގައި ކަރަންޓު އުފައްދާ ބޭނުންކުރަމުންދެއެވެ.މިގޮތުން ކޮންމެ ދެތިން ގެއަކުން ކުޑަ ޖަނަރޭޓަރެއް ގެންގުޅެމުންދެއެވެ.ރަށުގެ 473 ގޭގައި މީހުން ދިރިއުޅެމުންދާއިރު މީގެތެރެއިން އިމާރާތްކޮށްނިމި ފުރިހަމަވެފައިވަނީ 228 ގެއެވެ.އަދި 246 ގޭގައި ފާހާނާ ތަށި ބެހައްޓާފައިވާއިރު، 48 ގެއެއްގައި ފެންމޯޓަރުވެސް ހުރެއެވެ.ރަށުގެ ވަޅުފެން މީރުނަމަވެސް ވާރޭފެން ރައްކާކުރާ އާއްމު 6 ތާންގާއި އަމިއްލަ 262ތާންގި ހުރެއެވެ.

[އުނިއިތުރު ގެންނަވާ] ސުނާމީގައި ލިބުނު ގެއްލުން

މިރަށަށް 24 ޑިސެމްބަރު 2004ގައި ދިވެހިރާއްޖެއަށް ކުރިމަތިވި ސުނާމީގެ ކާރިސާގެ އަސަރު ކޮށްފައިވެއެވެ.މިގޮތުން ރަށުގެ ހުޅަނގު އުތުރު ކަންމަތިން އަރައިގެން 50 ފޫޓު އެތެރެއަށް ރާށުއަރާ ރަށުގެ ދަނބުވާ ކިޔާ ސަރަހައްދުގައި 200 ފޫޓަށް ލޮނުގަނޑުފެތުރިފައިވެއެވެ.މިތަނުގައި 1 ފޫޓު ފުންމިނުގައި ފެންހެދިފައިވިއެވެ.އަދި ޖުމްލަގޮތެއްގައި ބުނާނަމަ މުޅިރަށުގެ ތިންބައިކުޅައެއްބައިގާ ފެންބޮޑުވެފައިވިއެވެ.އަދި ރާޅު އަރާ ފައިބައިގެން ދިޔުމުގެ ތެރޭގައި ރަށުގެ ވާޓަރުގެ 960 ފޫޓު ދަށުން ފަސްގަނޑު ބަނދަރުތެރެއަށް ދަމައިގަތުމުގެ ސަބަބުން ވާޓަރުވަނީ ކަނޑައިގެން ގޮސްފައެވެ.އަދި މިހާދިސާގައި 2 ދޯންޏަށް ގެއްލުންވެފައިވެއެވެ.

[އުނިއިތުރު ގެންނަވާ] ރިފަރެންސް

އެހެން ބަސްބަހުން